CELEX: C2005/193/60
Language: lt
Date: 2005-08-06 00:00:00
Title: Byla T-207/05 Gudrun Schultze 2005 m. gegužės 25 d. pareikštas ieškinys Europos Bendrijų Komisijai

6.8.2005   
            
            
               LT
            
            
               Europos Sąjungos oficialusis leidinys
            
            
               C 193/36
            
         Gudrun Schultze 2005 m. gegužės 25 d. pareikštas ieškinys Europos Bendrijų Komisijai
   (Byla T-207/05)
   (2005/C 193/60)
   Proceso kalba: prancūzų
   2005 m. gegužės 25 d. Europos Bendrijų Pirmosios instancijos teisme buvo pareikštas Gudrun Schultze, gyvenančios Briuselyje, atstovaujamos advokatų Stéphane Rodrigues ir Alice Jaume, ieškinys Europos Bendrijų Komisijai.
   Ieškovė Pirmosios instancijos teismo prašo:
   
               1)
            
            
               panaikinti paskyrimų tarnybos sprendimą atmesti ieškovės reikalavimą, priimtą kartu su paskyrimų tarnybos 2004 m. spalio 11 d. priimtu paskyrimo sprendimu tiek, kiek jame lygis nustatomas pagal Pareigūnų tarnybos nuostatų XIII priedo 12 straipsnio 3 dalį, o pakopa pagal dabartinį Pareigūnų tarnybos nuostatų 32 straipsnį;
            
         
               2)
            
            
               nurodyti paskyrimų tarnybai ginčijamų sprendimų panaikinimo pasekmes, o būtent ieškovės naują paskyrimą į A*10 lygį, suteikiant 4 pakopą, su galiojimu atgal nuo 2004 m. birželio 16 d., 2004 m. spalio 11 d. paskyrimo sprendimo įsigaliojimo datos;
            
         
               3)
            
            
               papildomai priteisti iš Komisijos atlyginti žalą, ieškovės patirtą dėl to, kad ji nuo 2004 m. birželio 16 d., 2004 m. spalio 11 d. paskyrimo sprendimo įsigaliojimo datos, buvo paskirta į A*10 lygį suteikiant 4 pakopą;
            
         
               4)
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Nuo 2000 m. kovo mėn. iki 2003 m. gruodžio mėn., iš pradžių paskirta į A4 lygį, vėliau nuo 2001 m. sausio mėn. į A6 lygį, ieškovė Komisijoje ėjo laikino tarnautojo pareigas. Nuo 2004 m. sausio 1 d. iki balandžio 30 d. ieškovė buvo paskirta AI 04 grupės pagalbine darbuotoja.
   Laimėjusi bendrą „tyrimų“ srities A7/A6 lygio administratorių konkursą COM/A/3/02, 2004 m. spalio 11 d. sprendimu ieškovė buvo paskirta pareigūne. Ji buvo paskirta į tas pačias kaip ir laikino tarnautojo ar pagalbinio darbuotojo pareigas. Pagal Pareigūnų tarnybos nuostatų XIII priedo 12 straipsnį įdarbinant ieškovė buvo priskirta naujam A*6 lygiui, kuris yra žemesnis nei ankstesni A7/A6 lygiai, pagal naują sistemą atitinkantys A*8/A*10 lygius.
   Grįsdama ieškinį, ieškovė, pirma, teigia, kad Pareigūnų tarnybos nuostatų XIII priedo 12 straipsnis neturėtų būti taikomas jos atveju. Ieškovės nuomone, šis straipsnis taikytinas tik į tinkamumo sąrašą įrašytiems pareigūnams. Konkursą laimėję asmenys, įrašyti į įdarbinimo rezervo sąrašą, negali būti laikomi pareigūnais.
   Papildomai ieškovė nurodo, kad tas pats straipsnis yra neteisėtas, kadangi, jos nuomone, jis pažeidžia iki 2004 m. gegužės 1 d. paskelbtą konkursą laimėjusią asmenų lygų traktavimą bei Pareigūnų tarnybos nuostatų 5 straipsnio 5 dalį. Ji taip pat teigia, kad jos paskyrimas į A*6 lygį yra netiesioginė diskriminacija dėl amžiaus, palyginti su į šį lygį paskirtais administratoriais, kadangi taip nėra pripažįstama jos ilga karjera. Be to, ieškovė mano, kad buvo pažeistas tas pačias pareigas einančių pareigūnų lygaus traktavimo principas, kadangi ji turi tokią pačią patirtį ir eina tokias pačias pareigas kaip ir tų pareigūnų, kurie buvo paskirti į aukštesnius lygius ir gauna didesnį atlyginimą.
   Ieškovė taip pat nurodo Pareigūnų tarnybos nuostatų, teisėtų lūkesčių, teisinio saugumo, gero administravimo bei rūpestingumo pareigos pažeidimą. Ieškovė taip pat mano, kad ginčijamas sprendimas pažeidė teisėtą lūkestį, kad pagal Pareigūnų tarnybos nuostatų, taikytinų iki 2004 m. gegužės 1 d., 32 straipsnį bus padidintas jos darbo stažas.
   Galiausiai, ieškovė reikalauja atlyginti dėl jos paskyrimo į žemesnį lygį patirtą moralinę ir materialinę žalą.